કોંગ્રેસના પ્રવક્તા પ્રિયંકા ચતુર્વેદીની પુત્રીને સોશિયલ મીડિયા પર રેપની ધમકી આપવાના કેસમાં અમદાવાદથી એક યુકવની ધરપકડ કરાઈ છે. 2 જુલાઈના રોજ કોંગ્રેસના પ્રવક્તા પ્રિયંકા ચતુર્વેદીની પુત્રીના રેપ કરીને શાન ઠેકાણે લાવવા ધમકી આપી હતી જે અંગે ફરિયાદ કરવામાં આવી હતી. આ મુદ્દે તપાસ કરવામાં આવતા અમદાવાદથી એક ગીરીશ મહેશ્વરી નામના શખ્સની ધરપકડ કરવામાં આવી છે. પ્રિયંકા ચતુર્વેદીએ આ અંગે દિલ્હી અને મુંબઈ પોલીસનો આભાર માન્યો હતો અને દોષિત સામે કડક કાર્યવાહી કરવા માંગ કરી હતી જેથી સમાજમાં એક દાખલો બેસી શકે. પ્રિયંકા ચતુર્વેદીએ દિલ્હી ગૃહ મંત્રાલય તેમજ ગૃહ મંત્રી રાજનાથ સિંહનો આભાર માનતું ટ્વીટ કર્યું હતું.